ରବୀନ୍ଦ୍ର କୁମାର ନାୟକ

ରବୀନ୍ଦ୍ର କୁମାର ନାୟକ (ଜନ୍ମ: ୨୫ ମାର୍ଚ୍ଚ ୧୯୬୫) ଜଣେ ଭାରତୀୟ ଓଡ଼ିଆ-ଭାଷୀ ଗବେଷକ ଓ ଅନୁବାଦକ । ସେ ବିଶ୍ୱସାହିତ୍ୟ ଓ ବିଭିନ୍ନ ଭାରତୀୟ ପ୍ରାନ୍ତୀୟ ସାହିତ୍ୟର କୃତିକୁ ଓଡ଼ିଆରେ ଏବଂ ଓଡ଼ିଆ ରଚନାକୁ ଇଂରାଜୀରେ ଅନୁବାଦ କରିଛନ୍ତି । ସେ ବାତ୍ସାୟନଙ୍କ କାମସୂତ୍ରକୁ ଓଡ଼ିଆରେ ଅନୁବାଦ କରିଥିଲେ ।

 ସଂକ୍ଷିପ୍ତ ଜୀବନୀ 
ରବୀନ୍ଦ୍ର ୧୯୬୫ ମସିହାରେ ମାତା ରମ୍ଭାବତୀ ଓ ପିତା ନାରାୟଣ ନାୟକଙ୍କ ଔରସରୁ କେନ୍ଦୁଝର ଜିଲ୍ଲା ହାଟଡ଼ିହି ଅନ୍ତର୍ଗତ ନୂଆରମ୍ପାସରେ ଜନ୍ମଗ୍ରହଣ କରିଥିଲେ ।  ୧୯୮୧ ମସିହାରେ ଜପିଦାସ ବିଦ୍ୟାମନ୍ଦିର, ବଡ଼ରମ୍ପାସ, କେନ୍ଦୁଝରରୁ ମ୍ୟାଟ୍ରିକ, ୧୯୮୫ରେ ଭଦ୍ରକ କଲେଜରୁ ସ୍ନାତକ, ୧୯୮୮ରେ ଉତ୍କଳ ବିଶ୍ୱବିଦ୍ୟାଳୟ, ବାଣୀ ବିହାର, ଭୁବନେଶ୍ୱରରୁ ସ୍ନାତକୋତ୍ତର ଓ ୧୯୯୨ରେ ରାଭେନ୍ସା କଲେଜ, କଟକରୁ ଏମ୍.ଫିଲ.ଡିଗ୍ରୀ ଲାଭ କରିଥିଲେ । ଆନନ୍ଦପୁର ମହାବିଦ୍ୟାଳୟ, କେନ୍ଦୁଝରରେ ଇଂରାଜୀ ବିଭାଗରେ ରିଡ଼ର ଭାବେ କାର୍ଯ୍ୟରତ ରବୀନ୍ଦ୍ର ଗ୍ରାମାଞ୍ଚଳର ଶିଶୁ (ଚତୁର୍ଥରୁ ଦଶମ ଶ୍ରେଣୀ)ମାନଙ୍କ ମଧ୍ୟରେ ଉଚ୍ଚକୋଟୀର ସାହିତ୍ୟ ପଠନ ରୁଚି ଓ ସର୍ଜନଶୀଳତାର ବିକାଶ ନିମନ୍ତେ ପ୍ରୟାସଶୀଳ 'ବିବେକାନନ୍ଦ ପାଠକ ମଞ୍ଚ' ଅନୁଷ୍ଠାନର ପ୍ରତିଷ୍ଠାତା-ଆବାହକ ରୂପେ  ୨୦୦୫ରୁ କାର୍ଯ୍ୟରତ ହେଲେ ।  

 ରଚନାବଳୀ 
 ଅନୁବାଦ 
 ବିଦ୍ରୋହ - ୧୮୫୭ (୨୦୦୭))
 ଗୌରବ ସି ସାୱନ୍ତ, ବୀର ଅବଦୁଲ ହମିଦ (୨୦୧୭)
 ଥାଇସ୍
 ବାତ୍ସାୟନ, କାମସୂତ୍ର
 ଇଭାନ ଇଲିଚଙ୍କ ମୃତ୍ୟୁ
 ଏ. ସେତୁମାଧବନ, ପାଣ୍ଡବପୁର (ମାଲୟାଲମ)
 ନାଜେଦଜା ଓବ୍ରାଡୋଭିକ, ଉଷ୍ଣ ଦିନ ଦୀର୍ଘ ରାତି (ସଙ୍କଳକ)
 ଶିଶୁଶଙ୍କର ଦାସ, ଉଷାଭିଳାଷ (ଇଂରାଜୀ)
 ଅମ୍ରିକ ସିଂ, ମୁଲ୍କ ରାଜ ଆନନ୍ଦ: କୃତୀ ଓ କୀର୍ତ୍ତି
 ସୁନନ୍ଦା ସେନ, ଜଗତୀକରଣ ଓ ଉନ୍ନୟନ
 ବ୍ରହ୍ମଚାରୀ ଅମଲ, ସ୍ୱାମୀ ବିବେକାନନ୍ଦ : ଏକ ସରଳ ଜୀବନ କାହାଣୀ
 ସନ୍ଦୀପନ ସେନ, ସ୍ୱାମୀ ବିବେକାନନ୍ଦ : ଯୁବଶକ୍ତିର ଚିରନ୍ତନ ପ୍ରେରଣା
 ଖ୍ରୀଷ୍ଟୋପର ଚେଙ୍ଗ, ଜଳ
 ପ୍ରଚେତା ଗୁପ୍ତ, ବନ୍ଧୁ
 ଦୀପାନ୍ୱିତା ରାୟ, ବାଇ ଚଢ଼େଇ ବସା
 ରମେଶ ବିଜଲାନି, ନିଜ ମନକୁ ବୁଝାଇ ଦେଲା କାବ୍ୟା
 ଗୌରବ ସି ସାୱନ୍ତ, ସୈତାନ ସିଂ
 ଗୌରବ ସି ସାୱନ୍ତ, ଅରୁଣ କ୍ଷେତ୍ରପାଳ
 ଗୌରବ ସି ସାୱନ୍ତ, ମେଜର ସୋମନାଥ ଶର୍ମା
 ଗୌରବ ସି ସାୱନ୍ତ, ମନୋଜ କୁମାର ପାଣ୍ଡେୟ'
 ରମେଶ ପୋଖରୀୟାଲ ନିଶଙ୍କ, ହିମାଳୟରେ ସ୍ୱାମୀ ବିବେକାନନ୍ଦ ସବୁଦିନର ସାଥି ଓଡ଼ିଆ 
 ମହାନ୍ ଭାରତୀୟ ସଂସ୍କୃତି ଭାରତର ମହାନ୍ ଶିଶୁ ଭାରତର ମହାନ୍ ମନିଷୀ ଇଂରାଜୀ 
 Our Leaders (Social Reformers) Leaders of India (Freedom Fighters) A Pictorial Approach to English Grammar A Glossary of Idioms and Phrases''

 ସମ୍ମାନ ଓ ପୁରସ୍କାର 
 ୨୦୧୩ରେ ବଉଳା ସାହିତ୍ୟ ସଂସଦ, ହାଟଡ଼ିହି, କେନ୍ଦୁଝରଦ୍ୱାରା ଶ୍ରେଷ୍ଠ ଅନୁବାଦକ ସମ୍ମାନ
 ୨୦୨୦ରେ କଟକ ଲେଖକ ସହଯୋଗ ସମିତି ଦ୍ବାରା ଶ୍ରେଷ୍ଠ ଅନୁବାଦକ ଭାବେ ସମ୍ବର୍ଦ୍ଧିତ
 ୨୦୧୮ରେ ନୂଆ ଦିଲ୍ଲୀର ବୁଦ୍ଧିବାଦୀ ସଙ୍ଗଠନ The Intellectଦ୍ୱାରା ସମ୍ବର୍ଦ୍ଧିତ

 ଆଧାର 

ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଅନୁବାଦକ